**AS “Attīstības finanšu institūcija Altum”**

**vidēja termiņa darbības stratēģijā 2019. - 2021. gadam izvirzīto finanšu un nefinanšu mērķu īstenošanas rezultāti 2021. gadā**

**1.** **Finanšu mērķi**

2021. gadā ir izpildīts stratēģijā noteiktais ALTUM galvenais finanšu mērķis, realizējot valsts atbalsta programmas, nodrošināt pozitīvu ALTUM kapitāla atdevi. Pārsniegti finanšu mērķi raksturojošie rādītāji.

|  |  |  |  |  |  |
| --- | --- | --- | --- | --- | --- |
| **Finanšu mērķi**  **11.03.2021. grozītajā un papildinātajā stratēģijā** | **Fakts 2020.gadā** | **Plānotais 2021.gadā** | **Fakts 2021.gadā** | **Novirze no plānotā** | **Novirze no plānotā, %** |
| Stratēģijā minētais **ALTUM galvenais finanšu mērķis, realizējot valsts atbalsta programmas, ir nodrošināt pozitīvu ALTUM kapitāla atdevi.** | Izpildīts | Izpildīt | Izpildīts | N | N |
| Stratēģijā minētais finanšu mērķis Nr.1. **Kapitāla atdeve ROE, %** | 1.8% | >=0.10% | 3.4% | 3.3% | 3260% |
| Stratēģijā minētais finanšu mērķis Nr.2. **Peļņa vai zaudējumi, tūkst. EUR** | 5 539 | >400 | 13 829 | 13 429 | 3357% |
| Stratēģijā minētais finanšu mērķis Nr.3. **Pašu kapitāls (gada beigās), milj. EUR** | 382 | >420 | 441 | 21 | 5% |
| Stratēģijā minētais finanšu mērķis Nr.4. **Izdevumu/ieņēmumu attiecība, %** | 48% | <=70% | 39% | 31% | 44% |
| Stratēģijā minētais finanšu mērķis Nr.5. **6 mēnešu likviditātes rādītājs, %** | 464% | >=50% | 518% | 468% | 936% |
| Stratēģijā minētais finanšu mērķis Nr.6. **Kapitāls bez pārvērtēšanas rezerves (KBPR)/Kopējie pārvaldītie aktīvi (KPA), %** | 34% | >=20% | 34% | 14% | 70% |

* Finanšu mērķa rādītājs Nr. 1. Kapitāla atdeve ROE, %.

Sasniegtais rādītājs 3.4% ir būtiski – par 3.3% augstāks par stratēģijā plānoto >=0.1%. Rādītāja būtisku pārpildi ietekmēja lielāks par plānoto pārskata gada peļņas apjoms.

* Rādītājs Nr. 2. Peļņa vai zaudējumi, tūkst. EUR.

ALTUM 2021. gada peļņa 13 829 tūkst. EUR ir būtiski, par 13 429 tūkst. EUR lielāka par stratēģijā plānoto 400 tūkst. EUR.

Peļņas pārsniegumu pret plānoto pamatā ietekmēja:

1. tika plānoti izdevumi uzkrājumu veidošanai 7,8 milj. EUR. Pateicoties labākai kopējai ekonomiskai situācijai faktiskie izdevumi uzkrājumu veidošanai bija 0,162 milj. EUR, kā arī ieņēmumi no zaudēto kredītriska aktīvu atgūšanas pārsniedza plānoto par 0,27 milj. EUR. Nepieciešamos uzkrājumus smazināja arī 2. un 3. riska kategorijas aizdevumu un garantiju ievērojamas atmaksas (t.sk. pirmstermiņa).

2. Ieņēmumi no portfeļiem pārsniedza plānoto (aizdevumu komisijas un garantiju prēmijas), izdevumi resursu piesaistei mazāki par plānoto, AIF “Altum kapitāla fonds” un Trīs jūru iniciatīvas investīciju fonda apkalpošana (ieņēmumi no ieguldījumiem, pārvērtēšana, izdevumu kompensācija) +1,5 milj. EUR (par šādu summu mazāki izdevumi par plānoto), arī ieņēmumi no Baltijas Inovāciju fonda ieguldījumu atmaksām +2,8 milj. EUR, kas kopā deva Parastās darbības ieņēmumu palielinājumu par 5,48 milj. EUR.

3. Personāla, administratīvo un amortizācijas izmaksu ekonomija veido 0,189 milj. EUR.

* Rādītājs Nr. 3. Pašu kapitāls (gada beigās), tūkst. EUR.

Pateicoties lielākai 2021. gada peļņai un būtiskam rezerves kapitāla palielinājumam atbalsta programmu īstenošanai un to sagaidāmo risku segšanai 45 489 tūkst. EUR apmērā, 2021. gadā pašu kapitāls ir audzis līdz 440 736 tūkst. EUR, kas par 20 736 tūkst. EUR jeb 5% pārsniedz mērķa rādītāju.

* Rādītājs Nr. 4. Izdevumu un ieņēmumu attiecība, %.

Pārsniegts stratēģijā noteiktais pamatdarbības efektivitātes rādītājs Izdevumu un ieņēmumu attiecība <=70%. Rādītājs pārskata periodā ir 39%. Izpildi nodrošināja būtisks darbības apjomu pieaugums pārskata gadā, īstenojot iepriekš uzsāktās un ieviešot jaunas valsts atbalsta programmas. Salīdzinot ar plānoto, parastās darbības ienākumi bija lielāki par 33%, bet parastās darbības izdevumi mazāki par 2%.

* Rādītājs Nr. 5. 6 mēnešu likviditātes rādītājs, %.

ALTUM ir augsts likviditātes rādītājs 518%, kas būtiski pārsniedz stratēģijā noteikto minimālo rādītāju un sabiedrības Risku vadības stratēģijā noteikto minimālo likviditātes rādītāja limitu 50%. Rādītāju pozitīvi ietekmēja valsts atbalsta programmu īstenošanai saņemtie ERAF līdzekļu avansa maksājumi un speciālajā rezerves kapitālā ieskaitītie līdzekļi. Augstāks likviditātes rādītājs sekmē ALTUM vidēja termiņa stratēģijā noteikto sabiedrības mērķu sasniegšanu.

* Rādītājs Nr. 6. Kapitāls bez pārvērtēšanas rezerves (KBPR)/Kopējie pārvaldītie aktīvi (KPA), %.

Rādītājs pārskata perioda beigās 34% ir augstāks par stratēģijā noteikto minimumu 20%. Tas parāda, ka sabiedrībai ir pietiekams kapitāls attiecībā pret kopējiem aktīviem, pieskaitot ārpusbilancē uzskaitīto garantiju portfeli. Rādītāja izpildi pozitīvi ietekmēja lielākas par plānoto peļņas un rezerves kapitāla palielinājuma rezultātā straujāk pieaugušais pašu kapitāls.

**2. Nefinanšu mērķi**

ALTUM 2021. gadā ir sekmīgi īstenojusi stratēģijā noteikto ALTUM galveno nefinanšu mērķi, atbalstīt un veicināt finanšu pieejamību uzņēmējdarbībā un sekmēt tautsaimniecības attīstību.

|  |  |  |  |  |  |
| --- | --- | --- | --- | --- | --- |
| **Nefinanšu mērķi**  **11.03.2021. grozītajā un papildinātajā stratēģijā** | **Fakts 2020. gadā** | **Plānotais 2021. gadā** | **Fakts 2021.gadā** | **Novirze no plānotā** | **Novirze no plānotā, %** |
| Stratēģijā minētais **ALTUM galvenais nefinanšu mērķis ir atbalstīt un veicināt finanšu pieejamību uzņēmējdarbībā un sekmēt tautsaimniecības attīstību** | Izpildīts | Izpildīts | Izpildīts | N | N |
| Stratēģijā minētais nefinanšu mērķis Nr.1. **Jauno darījumu apjomi, milj. EUR (bez grantiem)** | 318 | 344 | 268 | -76 | -22% |
| Stratēģijā minētais nefinanšu mērķis Nr.2. **Bruto portfeļi uz gada beigām, milj. EUR (bez grantiem)** | 804 | 1011 | 896 | -115 | -1% |
| Stratēģijā minētais nefinanšu mērķis Nr.3. **Moody`s piešķirtais kredītreitings** | Baa1 | Ne vairāk kā divas pakāpes zem Latvijas valstij piešķirtā reitinga | Baa1, viena pakāpe zem Latvijas valstij piešķirtā reitinga A3 pēc Moody`s novērtējuma | 0 | 0% |
| Stratēģijā minētais nefinanšu mērķis Nr.4. **ALTUM jauno darījumu iniciētais ieguldījums tautsaimniecībā gadā, milj. EUR** | 696 | 787 | 792 | 5 | 1% |
| Stratēģijā minētais nefinanšu mērķis Nr.5. **Valsts atbalsta programmu apjoms uz 1 darbinieku, milj. EUR (bez grantiem)** | 3.8 | 3.9 | 4.0 | 0.1 | 3% |
| Stratēģijā minētais nefinanšu mērķis Nr.6. **Darbinieku mainība, %** | 3% | <10% | 7% | 3% | 29% |
| Stratēģijā minētais nefinanšu mērķis Nr.7.  **Apmācīto darbinieku skaits gadā, %** | 95% | >60% | 96% | 36% | 60% |

* Nefinanšu mērķis Nr. 1. Jauno darījumu apjomi, milj. EUR (bez grantiem).

Izsniegto jauno darījumu (bez grantiem) apjoms 2021. gadā ir 268 milj. EUR, kas ir par 22% (76 milj. EUR) mazāk par stratēģijas grozījumos plānoto. Rādītāja novirzi no plānotā ietekmēja no ALTUM neatkarīgi, iepriekš neparedzami apstākļi. Ārkārtas situācijas izsludināšana atkārtoti, dažādi pieņemtie ierobežojošie nosacījumi būtiski ietekmēja ekonomisko situāciju, taču ekonomika attīstījās straujāk par plānoto, kā rezulātā atsevišķu ALTUM stratēģijas grozījumos plānoto atbalsta programmu īstenošana atšķīrās no plānotā. Jauno darījumu apjomu ievērojami samazināja:

- banku nozares zemāks nekā tika plānots pieprasījums Lielo aizdevumu un Lielo komersantu garantiju programmās, kuru īstenonošana iespējama vienīgi ar komercbanku iesaisti, kā rezultātā šīs programmas netika realizētas;

- pieprasījuma samazināšanās pēc Covid-19 krīzes atbalsta produktiem dēļ labākas ekonomiskās situācijas nekā bija plānots pie programmas izstrādes.

Citu ALTUM produktu pieaugošais darījumu apjoms nekompensēja Covid-19 krīzes atbalsta produktu apjomu samazinājumu.

No 268 milj. EUR 2021. gadā izsniegtā finansējuma valsts atbalsta programmu īstenošanai 47.4% (127 milj. EUR) izsniegti garantiju programmās, 37.7% (100,9 milj. EUR) – aizdevumu programmās, 10.9% (29,2 milj. EUR) – riska kapitāla fondu ieguldījumos un 4% (10,6 milj. EUR) – Zemes fonda darījumu īstenošanai. Kopā ir atbalstīti 6,579 projekti.

2021. gadā izsniegtas jaunas garantijas par 127 milj. EUR. Lielākais no jauna izsniegto garantiju apjoms 2021. gadā tika sasniegts komersantu kredītu garantiju programmā (44,5 milj. EUR), Mājokļu garantiju ģimenēm ar bērniem un Mājokļu garantiju jaunajiem speciālistiem programmā (43 milj. EUR), Covid-19 krīzes garantiju programmās (10,7 milj. EUR) un Daudzdzīvokļu māju energoefektivitātes uzlabošanas garantiju programmā (10,7 milj. EUR).

Ņemot vērā biznesa specifiku, daudziem uzņēmumiem ir nepieciešama regulāra izsniegto garantiju pārskatīšana un pagarināšana. Šāda veida darījumi netika iekļauti no jauna izsniegto garantiju apjomā. Šādu darījumu apjoms Altum ir ļoti būtisks, 2021. gadā tika pagarinātas garantijas 65,3 milj. EUR apjomā.

2021. gadā no jauna izsniegto aizdevumu apjoms ir 100,9 milj. EUR.

2021. gadā riska kapitāla fondu ietvaros ALTUM veiktie ieguldījumi sastāda 29,2 milj. EUR, no kuriem Altum Kapitāla fonda ietvaros ALTUM ir veikusi 14,9 milj. EUR lielu ieguldījumu, 4.paaudzes riska kapitāla fondu ietvaros 8 milj. EUR, Trīs jūru iniciatīvas investīciju fondā 2,9 milj. EUR, savukārt, Baltijas Inovāciju fonda un Baltijas Inovāciju fonda 2 ietvaros attiecīgi 2,2 milj. EUR un 1,2 milj. EUR.

* Nefinanšu mērķis Nr. 2. Bruto portfeļi uz gada beigām, milj. EUR (bez grantiem).

Bruto portfeļi uz gada beigām, milj. EUR (bez grantiem) uz 2021. gada beigām ir 896 milj. EUR, kas ir par 11% (115 milj. EUR) mazāk par stratēģijā plānoto.

Rādītāja novirzi no plānotā ietekmēja no ALTUM neatkarīgi, iepriekš neparedzami apstākļi. Mazāku apjomu ietekmēja neizsniegais apjoms neīstenotajās Lielo aizdevumu un Lielo komersantu garantiju programmās (skat. skaidrojumu pie rādītāja "Jauno darījumu apjomi (bez grantiem)") kā arī mazāks par plānoto Covid-19 krīzes atbalsta produktu apjoms.

Salīdzinot ar 2020. gadu ALTUM portfelis ir pieaudzis par 11% (92 milj. EUR). pēc apjoma un par 4,400 (+16.6%) pēc projektu skaita.

No finanšu instrumentiem vislielāko pieaugumu 2021. gadā sasniedza garantiju portfelis, palielinoties par 55,4 milj. EUR (+15.2%), Savukārt, garantiju portfelī esošo projektu skaits pieauga par 4,080 projektiem (+21.2%). Garantiju portfeļa pieaugumu 2021. gadā nodrošināja Mājokļu garantijas ģimenēm ar bērniem un Mājokļu garantijas jauniem speciālistiem (+33,2 milj. EUR), kā arī kredītu garantijas komersantiem un portfeļgarantijas (+27 milj. EUR). Savukārt, pieprasījums pēc Covid-19 krīzes garantiju instrumentiem ir būtiski nokrities.

Kredītportfelis 2021. gadā ir palielinājies par 13,2 milj. EUR (+4.4%) pēc apjoma un par 153 (+2.4%) pēc projektu skaita.

Riska kapitāla fondu apjoms 2021. gadā ir pieaudzis par 12,8 milj. EUR (+17.5%), kas ir ievērojami vairāk nekā 2020. gadā. Riska kapitāla fondu apjoma lielāko pieaugumu nodrošināja ieguldījumi AIF “Altum kapitāla fonds”.

Neskatoties uz to, ka 2021. gadā pieprasījums pēc Zemes fonda pakalpojumiem ir bijis mazāks nekā 2020. gadā, Zemes fonda darbības apjomi turpina augt un tā portfelis 2021. gadā ir pieaudzis par 10,9 milj. EUR (+16%) pēc apjoma un par 200 (+27.7%) pēc projektu skaita. 2021. gada 31. decembrī Zemes fonda bilancē ir uzskaitīti 1,202 īpašumi ar kopējo zemes platību 23,439 ha, 79,2 milj. EUR vērtībā, t.sk. ieguldījuma īpašumi, kas iznomāti lauksaimniekiem ir 13,778 ha, 46.2 milj. EUR vērtībā un noslēgtie reversās nomas darījumi ir 9,661 ha, 33 milj. EUR vērtībā.

* Nefinanšu mērķis Nr. 3. Moody`s piešķirtais kredītreitings.

Starptautiskā kredītreitingu aģentūra Moody's Investors Service (“Moody's”) 2021. gada 12. augustā publicēja aktualizētu analītisko ziņojumu par ALTUM kredītspējas novērtēšanu. Moody’s ALTUM ir piešķīrusi ilgtermiņa kredītreitingu Baa1 ar stabilu nākotnes perspektīvu, bāzes kredītnovērtējumu (baseline credit assessment, BCA) Baa3 un īstermiņa reitingu P-2, kas tika pārapstiprināts 2019. gada 25. martā. Moody’s ilgtermiņa kredītreitings Baa1 ALTUM ir viens no augstākajiem Latvijas kapitālsabiedrībām un kredītiestādēm piešķirtajiem. ALTUM kredītreitings stratēģijā ir plānots divas pakāpes zem Latvijas valstij piešķirtā reitinga (2021. gadā – A3) pēc Moody's novērtējuma. Sasniegtais rezultāts par 2021. gadu Baa1, kas ir vienu pakāpi zemāk par Latvijas valstij noteikto reitingu, ir labāks par plānoto. Augstais reitings ļauj sekmīgāk realizēt ALTUM ilgtermiņa stratēģiju finansējuma piesaistei, esot regulāram kapitāla tirgus dalībniekam un emitējot obligācijas. Līdz 2021. gada 31. decembrim kopējais ALTUM izlaisto obligāciju apjoms, kas tiek kotētas Nasdaq Riga biržā Baltijas vērtspapīru sarakstā, bija 85 milj. eiro. Turpinot ilgtermiņa dalību kapitāla tirgos, 2021. gada 1. oktobrī Altum trešās obligāciju emisijas programmas ietvaros emitēja 5 gadu obligācijas par kopējo summu 20 milj. EUR ar fiksētu gada procentu likmi 0.443% un ienesīgumu līdz dzēšanai 0.443%, kas ir labākie finanšu nosacījumi līdz šim īstenotajās emisijās. Baltijas investori par šo emisiju izrādīja būtisku interesi un parakstītais apjoms vairāk nekā 3 reizes pārsniedza emitēto apjomu. Obligācijas iegādājās 15 Baltijas institucionālie investori: 70% no kopējā apjoma iegādājās aktīvu pārvaldības fondi, 18% - bankas un 9% - apdrošināšanas sabiedrības. 2021. gada 2. pusgadā tika aktualizēts ALTUM Zaļo obligāciju ietvars, ņemot vērā 2021. gada jūnijā Starptautiskās Kapitāla tirgus asociācijas (ICMA) publicētos Zaļo un sociālo obligāciju principus. Lai nodrošinātu investoriem pārliecību, ka zaļo obligāciju finansējumu ALTUM ieguldīs videi draudzīgos projektos un nodrošinās noteiktu vides mērķu sasniegšanu, CICERO (Starptautiskais klimata un vides izpētes centrs/ Center for International Climate and Environmental Research, Oslo) 2021. gada decembrī sniedza neatkarīgu atzinumu par aktualizēto ALTUM Zaļo obligāciju ietvaru un saņēma CICERO “Vidēji zaļo” vērtējumu, kas līdzvērtīgs iepriekš saņemtajam 2017. gadā. 2021. gada septembrī kā pirmais uzņēmums no Latvijas ALTUM ar savu zaļo obligāciju emisiju pievienojās Nasdaq Sustainable Bond Network pasaulē.

* Nefinanšu mērķis Nr. 4. ALTUM jauno darījumu iniciētais ieguldījums tautsaimniecībā gadā, milj. EUR.

Ņemot vērā citu kreditoru finansējumu un projektu īstenotāju pašu līdzfinansējumu, 2021. gadā ALTUM veicinājis 792 milj. EUR ieguldīšanu tautsaimniecībā, kas ir par 1% (5 milj. EUR) vairāk salīdzinot ar plānoto.

* Nefinanšu mērķis Nr. 5. Valsts atbalsta programmu apjoms uz 1 darbinieku, milj. EUR (bez grantiem).

Valsts atbalsta programmu (bez grantiem) apjoms uz 1 darbinieku 2021. gada beigās bija 4.0 milj. EUR, kas ir 3% (0.1 milj. EUR) vairāk par plānoto rādītāju. Pret 2020. gadu rādītājs pieauga par 5% (0.2 milj. EUR uz 1 darbinieku).

* Nefinanšu mērķis Nr. 6. Darbinieku mainība, %.

2021. gadā darbinieku mainība sabiedrībā bija 7%, izpildot stratēģijā noteikto rādītāju – ne vairāk par 10%. Mazāka darbinieku mainība sekmē ALTUM vidēja termiņa stratēģijā noteikto sabiedrības mērķu sasniegšanu.

* Nefinanšu mērķis Nr. 7. Apmācīto darbinieku skaits gadā, %.

Apmācīto darbinieku skaits 2021. gadā sasniedza 96%, pārsniedzot stratēģijā plānoto rādītāju – vismaz 60%. Lielāks apmācīto darbinieku skaits sekmē ALTUM vidēja termiņa stratēģijā noteikto sabiedrības mērķu sasniegšanu.

**3. Finanšu rādītāji (pret darbības plānā un budžetā plānotajiem rādītājiem)**

|  |  |  |  |  |  |
| --- | --- | --- | --- | --- | --- |
| **Rādītāji** | **Fakts 2020.gadā** | **Plānotais 2021.gadā** | **Fakts 2021.gadā** | **Novirze no plānotā** | **Novirze no plānotā, %** |
| neto apgrozījums, EUR | 22 574 000 | 21 880 000 | 24 813 000 | 2 933 000 | 13% |
| peļņa vai zaudējumi, EUR | 5 539 000 | 448 000 | 13 829 000 | 13 381 000 | 2987% |
| peļņa pirms procentu maksājumiem, nodokļiem, nolietojuma un amortizācijas atskaitījumiem (EBITDA), EUR | 6 455 000 | 1 364 000 | 14 764 000 | 13 400 000 | 982% |
| pašu kapitāls, EUR | 381 933 000 | 478 242 200 | 440 736 000 | -37 506 200 | -8% |
| pašu kapitāla atdeve (ROE), % | 1.45% | 0.10% | 3.14% | 3.04% | 3038% |
| likviditātes rādītājs | 464% | 145% | 518% | 373% | 257% |
| saistības pret pašu kapitālu, % | 111% | 113% | 111% | -2% | -1% |
| pamatdarbības neto naudas plūsma, EUR | 21 977 000\* | 43 954 000 | 49 555 000 | 5 601 000 | 13% |
| investīciju plāna izpilde, EUR | 4 717 000 | 4 797 000 | 4 570 000 | -227 000 | -5% |
| valsts budžetā iemaksātās dividendes pārskata gadā, EUR | 0 | 0 | 0 | 0 | 0% |
| no valsts un pašvaldību budžeta tieši vai netieši saņemtais finansējums (dotācijas, maksa par pakalpojumiem un citi finanšu līdzekļi) kopā, EUR | 171 287 000 | 71 706 000 | 71 059 000 | -647 000 | -1% |
| tsk. - Dotācijas, EUR | 0 | 0 | 0 | 0 | 0% |
| - Kompensācija par valsts atbalsta programmu vadības izdevumiem, EUR | 2 785 000 | 2 500 000 | 2 404 000 | -96 000 | -4% |
| - Kompensācija par riska kapitāla fondu pārvaldīšanas komisijām, EUR | 3 447 000 | 3 450 000 | 2 983 000 | -467 000 | -14% |
| - Kompensācija par kapitāla atdevi, EUR | 294 000 | 0 | 331 000 | 331 000 | N |
| - Rezerves kapitāla palielinājums Mājokļu garantiju programmas īstenošanai, EUR | 0 | 2 179 000 | 2 179 000 | 0 | N |
| - Rezerves kapitāla palielinājums Studiju un strudējošo portfeļgarantiju programmas īstenošanai, EUR | 626 000 | 2 141 000 | 2 141 000 | 0 | N |
| - Rezerves kapitāla palielinājums Kumulācijas un lielo saimnieciskās darbības veicēju garantiju programmas īstenošanai, EUR | 0 | 2 000 000 | 2 000 000 | 0 | N |
| - Rezerves kapitāla palielinājums Lauksaimniecības, zivsaimniecības un lauku attīstības garantiju programmas īstenošanai, EUR | 0 | 5 788 000 | 5 788 000 | 0 | N |
| - Rezerves kapitāla palielinājums Covid-19 izraisītās krīzes seku mazināšanas programmu īstenošanai, MidCap aizdevumu finansēšanai, EUR | 0 | 22 565 000 | 22 565 000 | 0 | N |
| - Rezerves kapitāla palielinājums Covid-19 izraisītās krīzes seku mazināšanas programmu īstenošanai, apgrozāmo līdzekļu aizdevumu finansešanai, EUR | 145 000 000 | 10 816 000 | 10 816 000 | 0 | N |
| - Valsts kases aizdevumi atbalsta programmu īstenošanai (neto), EUR | 18 767 000 | 18 767 000 | 18 553 000 | -214 000 | -1% |
| - Ar riska segumu nosegto uzkrājumu izmaiņa, EUR | 368 000 | 1 500 000 | 1 299 000 | -201 000 | -13% |

\* rādītājs "pamatdarbības neto naudas plūsma" 2020. gadā precizēts atbilstoši 2021. gada pārskata datiem.

AS “Attīstības finanšu institūcija Altum” Koncerna un atsevišķais finanšu pārskats par gadu, kas noslēdzās 2021. gada 31. decembrī, ir publiski pieejams elektroniskā veidā – interneta mājas lapā www.altum.lv, sadaļas „INVESTORIEM” apakšsadaļā “FINANŠU INFORMĀCIJA” un sadaļas “PAR ALTUM” apakšsadaļā “FINANŠU INFORMĀCIJA”.

**\_**